

ประกาศองค์การบริหารส่วนตำบลตาเนาะแมเราะ

เรื่อง การแสดเจตจำนงสุจริต เสริมสร้างคุณธรรม ความโปร่งใส และตรวจสอบได้ ในการบริหารราชการ

ขององค์การบริหารส่วนตำบลตาเนาะแมเราะ

---------------------------------------------

ตามที่ คณะรัฐมนตรีได้มีมติเห็นชอบให้หน่วยงานภาครัฐทุกหน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงาน เมื่อวันที่ 5 มกราคม 2559 โดยมีเจตนารมณ์ที่มุ่งหวัง ให้หน่วยงานภาครัฐนำข้อมูลผลการประเมินไปพัฒนาและยกระดับคุณธรรมและความโปร่งใสในการดำเนินงาน ขององค์การบริหารส่วนตำบลตาเนาะแมเราะ ที่มีหน้าที่ ส่งเสริมสนับสนุน พัฒนา และมีศักยภาพในการให้บริการสาธารณะแก่ประชาชนในเขตพื้นที่รับผิดชอบ ให้มีระบบการบริหารจัดการที่ดีตามหลักธรรมาภิบาล ตามเจตนารมณ์ของรัฐธรรมนูญแห่งราชอาณาจักไทย (ฉบับชั่วคราว) พ.ศ.2557 พระราชบัญญัติข้อมูลข่าวสารของทางราชการ พ.ศ.2540 และยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560-2564) และ นโยบายของรัฐบาลข้อที่ 10

 องค์การบริหารส่วนตำบลตาเนาะแมเราะ โดยคณะผู้บริหาร สมาชิกสภาฯ พนักงานส่วนตำบล และพนักงานจ้างฯ จึงได้กำหนดนโยบายความโปร่งใสและตรวจสอบได้ขึ้นเพื่อเป็นมาตรฐานและแนวทางปฏิบัติให้บุคลากรขององค์การบริหารส่วนตำบลตาเนาะแมเราะทุกคน พึงยึดเป็นแนวทางปฏิบัติควบคู่กับ กฎ ระเบียบ และข้อบังคับอื่นๆ อย่างทั่วถึง ไว้ 6 ด้าน ดังนี้

**1. ด้านความโปร่งใส (Transparency)** หมายถึง การปฏิบัติราชการตามภารกิจขององค์การบริหารส่วนตำบลตาเนาะแมเราะ สำนัก/ทุกกองต้องปฏิบัติหน้าที่ด้วยความซื่อสัตย์สุจริต โปร่งใสและตรวจสอบได้โดยมีระบบการบริหารกิจการบ้านเมืองที่ดีหรือหลักธรรมาภิบาล (Good Govenance) ด้วยความเป็นธรรมและจริยธรรมในการปฏิบัติงานตามอำนาจหน้าที่ มีแนวทางปฏิบัติดังนี้

 1.1 สำนัก/ผู้อำนวยการกอง พนักงานส่วนตำบล พร้อมด้วยพนักงานจ้าง ต้องประกาศเจตจำนงในการบริหารงานด้วยความซื่อสัตย์สุจริต โปร่งใสและตรวจสอบได้ของตนเองต่อเจ้าหน้าที่ในหน่วยงานและสาธารณชน

 1.2 ทุกงานต้องเปิดเผยข้อมูลต่างๆ ของหน่วยงานอย่างชัดเจนถูกต้อง และครบถ้วน รวมถึงการให้บริการประชาชนหรือผู้มีส่วนได้ส่วนเสียเข้าถึงข้อมูลต่างๆ ของหน่วยงานได้อย่างรวดเร็ว

 1.3 เปิดโอกาสให้ผู้มีส่วนได้ส่วนเสียมีส่วนร่วมในการดำเนินงานในขั้นตอนต่างๆ และการดำเนินการเกี่ยวกับการจัดซื้อจัดจ้างจะต้องดำเนินการและส่งเสริมให้เกิดความโปร่งใส ในทุกขั้นตอนตามที่กฎหมายกำหนด

 1.4 เมื่อมีการร้องเรียนเกี่ยวกับการปฏิบัติหน้าที่ของเจ้าหน้าที่ไม่โปร่งใสหรือทุจริตต่อหน้าที่จะต้องมีการสอบข้อเท็จจริงให้แล้วเสร็จโดยเร็ว พร้อมแจ้งผลการดำเนินการให้ผู้ร้องเรียนทราบ

 **2. ด้านความพร้อมรับผิด (Accountability)** หมายถึง การปฏิบัติราชการตามภารกิจของเจ้าหน้าที่มีความรับผิดชอบตามบทบาทหน้าที่ของตน โดยคำนึกความสำเร็จของงาน มีความพร้อมในการปฏิบัติงานตามภาระหน้าที่และพฤติกรรมในการปฏิบัติหน้าที่ของเจ้าหน้าที่ของรัฐโดยมุ่งผลสำเร็จของงาน ดังนี้

 2.1 ในการปฏิบัติงาน/การบริหารงาน ทุกขั้นตอนของเจ้าหน้าที่ต้องมีความถูกต้องตามกฎหมาย ระเบียบข้อบังคับ และหนังสือสั่งการต่างๆ อย่างครบถ้วนเคร่งครัด กล้าหาญที่จะรับผิดชอบในผลงานการปฏิบัติงานของตน

- 2 -

 2.2 ต้องปฏิบัติงานตามหน้าที่อย่างเต็มใจและมีประสิทธิภาพ สร้างความเชื่อมั่นแก่สังคมว่าจะขับเคลื่อนหน่วยงานให้เป็นไปตามหลักธรรมาภิบาล

 2.3 ผู้บริหารและเจ้าหน้าที่ของหน่วยงานต้องมีพฤติกรรมและทัศนคติที่แสดงถึงการปฏิบัติงานตามหน้าที่อย่างเต็มใจและเต็มประสิทธิภาพ

 2.4 เจ้าหน้าที่ต้องปฏิบัติงานในทุกขั้นตอนให้ถูกต้องตามกฎหมายและระเบียบข้อบังคับต่างๆ อย่างครบถ้วนและเคร่งครัด กล้าหาญที่จะรับผิดชอบในผลการปฏิบัติงานของตนเอง

 **3. ด้านความปลอดจากการทุจริตในการปฏิบัติงาน (Corruption – Free)** หมายถึง พฤติกรรมของเจ้าหน้าที่ขององค์การบริหารส่วนตำบลตาเนาะแมเราะ ที่มีการดำเนินการโดยเป็นธรรมและโปร่งใส เป็นไปตามกระบวนการมาตรฐานในระหว่างการส่งมอบบริการหรือขั้นตอนการให้บริการ ไม่เลือกปฏิบัติเมื่อได้รับการเสนอเงื่อนไขพิเศษหรือจูงใจเพื่อให้ได้มาซึ่งผลประโยชน์ส่วนตน กลุ่ม หรือพวกพ้อง หากเจ้าหน้าที่ขององค์การบริหารส่วนตำบลตาเนาะแมเราะ มีพฤติกรรมเหล่านี้มากและเจ้าหน้าที่ขององค์การบริหารส่วนตำบลตาเนาะแมเราะปฏิบัติงานตามกระบวนการมาตรฐานหรือขั้นตอนการให้บริการด้วยความเป็นธรรมแล้ว ก็จะส่งผลให้องค์การบริหารส่วนตำบลตาเนาะแมเราะมีความปลอดภัยจากการทุจริตในการปฏิบัติงาน ดังนี้

 3.3 สอดส่องและป้องกันการปฏิบัติงานของเจ้าหน้าที่ในองค์การบริหารส่วนตำบล ตาเนาะแมเราะ มิให้มีพฤติกรรมที่เข้าข่ายการทุจริตต่อหน้าที่ เช่น เรียกเก็บเงิน สิ่งของ หรือผลประโยชน์ใดๆ จากผู้มีส่วนได้เสียเพื่อแลกกับการปฏิบัติงานของตนเอง หรือการปฏิบัติ/ละเว้นการปฏิบัติหน้าที่/การใช้ตำแหน่งหน้าที่ของตนเองอย่างไม่เป็นธรรม เพื่อเอื้อประโยชน์แก่ตนเอง พวกพ้องของตน หรือผู้อื่นผู้ใด

 3.4 สอดส่องและป้องกันการปฏิบัติหน้าที่ของผู้บริหารมิให้มีพฤติกรรมที่เข้าข่ายการทุจริตในเชิงนโยบายซึ่งมีลักษณะเป็นการทุจริตที่เกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้ส่วนเสียที่เป็นหน่วยธุรกิจเอกชน เพื่อเอื้อผลประโยชน์ในสัญญาโครงการหรือสัมปทานขององค์การบริหารส่วนตำบลตาเนาะแมเราะ

 3.2 ไม่ใช้ตำแหน่งหน้าที่ในการเอื้อประโยชน์ต่อตนเองและพวกพ้องของตนหรือผู้อื่น

  **4. ด้านวัฒนธรรมคุณธรรมในองค์กร** (Integrity Culture) หมายถึง องค์การบริหารส่วนตำบล ตาเนาะแมเราะ มีการปฏิบัติราชการตามภารกิจของตนเองที่ยึดหลักคุณธรรมจริยธรรม จรรยาวิชาชีพ และมีระบบการต่อต้านการทุจริตอย่างมีประสิทธิภาพ ดังนี้

 4.1 ให้เจ้าหน้าที่ในทุกสำนัก/กอง มีความเข้าใจกับการกระทำที่เป็นผลประโยชน์ทับซ้อนหรือสามารถแยกแยะผลประโยชน์ส่วนตน และผลประโยชน์ส่วนรวมได้

 4.2 สร้างวัฒนธรรมเพื่อให้เกิดวัฒนธรรมที่ไม่ทนต่อการทุจริต จนก่อให้เกิดวัฒนธรรมในการร่วมต่อต้านทุจริตได้ ให้รางวัลกับผู้ตรวจสอบพบหรือแจ้งเบาะแสการทุจริต

 4.3 จัดทำแผนปฏิบัติการป้องกันและปราบปรามทุจริต การตรวจสอบถ่วงดุลภายในหน่วยงาน

 4.4 มีระบบติดตาม ตรวจสอบ และลงโทษผู้กระทำการทุจริตอย่างมีประสิทธิภาพ

 **5. ด้านคุณธรรมการทำงานในองค์การบริหารส่วนตำบลตาเนาะแมเราะ** (Work Integrity)หมายถึง ระบบการบริหารของหน่วยงานที่มีการบริหารส่วนตำบลตาเนาะแมเราะ ที่มีการบริหารจัดการที่ดี ยึดระบบคุณธรรมความโปร่งใสในการปฏิบัติงาน มุ่งเน้นผลประโยชน์ส่วนรวม มีระบบการบริหารงานภายในองค์การบริหารส่วนตำบลตาเนาะแมเราะ ในเรื่องของการบริหารงานบุคคล (Personnel Management) ยึดหลักการบริหารพัฒนาทรัพยากรมนุษย์ ได้แก่ การสรรหา การพัฒนาและการรักษา ทรัพยากรมนุษย์ การบริหารงบประมาณ (Budget Execution) ยึดหลักความคุ้มค่า หมายถึง องค์การบริหารส่วนตำบลตาเนาะแมเราะ มีการใช้จ่ายงบประมาณเพื่อให้เกิดประโยชน์สูงสุดแก่ข้าราชการและตรงตามวัตถุประสงค์การใช้จ่ายงบประมาณ และความเป็นธรรมในการมอบหมายงาน (Fairmess in Work Assignment) ยึดหลักการคำนึงถึงความรู้ความสามารถ และมาตรฐานการปฏิบัติงานที่ชัดเจน

- 3 -

 5.1 ให้จัดทำคู่มือหรือมาตรฐานการปฏิบัติงานตามภารกิจที่ชัดเจนและเป็นไปตามระเบียบขั้นตอนและมีระบบป้องกันและตรวจสอบเพื่อป้องกันการละเว้นการปฏิบัติหน้าที่

 5.2 การมีคุณธรรมในการบริหารงบประมาณ การใช้จ่ายเงินงบประมาณจะต้องเป็นไปอย่างโปร่งใส และจะต้องพิจารณาใช้จ่ายในสิ่งที่จำเป็นต่อการดำเนินงานตามภารกิจของหน่วยงานอย่างคุ้มค่ามากที่สุด

 5.3 ให้มีความสำคัญแก่สภาพแวดล้อมที่เอื้ออำนวยและส่งเสริมในการปฏิบัติงาน

 5.4 การมีคุณธรรมในการบริหารงานบุคคลภายในองค์การบริหารส่วนตำบลตาเนาะแมเราะ ทั้งในด้านการบริหารทรัพยากรบุคคล เช่น การบรรจุ แต่งตั้ง โยกย้าย พิจารณาความดีความชอบ เป็นต้น กระบวนการสร้างแรงจูงใจและความก้าวหน้าในสายงาน และในด้านการพัฒนาสมรรถนะเจ้าหน้าที่

 5.5 การมีคุณธรรมในการสั่งงานหรือมอบหมายงานให้แก่ผู้ใต้บังคับบัญชา ที่จะต้องคำนึงขอบเขตอำนาจหน้าที่ตามกฎหมายของผู้รับมอบหมายงาน มีความเป็นธรรมแก่ผู้รับมอบหมายงานทุกคนอย่างเท่าเทียม มีการสื่อสารและเอาใจใส่ ติดตามในการมอบหมายงานที่ได้มอบหมายไป ตลอดจนรับผิดชอบในผลของงานที่ได้รับมอบหมายไปด้วย

 **6. ด้านการสื่อสารภายในหน่วยงาน** (Communicaltion) ทุกกอง/สำนัก ต้องจัดทำข้อมูล วิธีการสื่อสาร เพื่อถ่ายทอดเกี่ยวกับนโยบายทั้ง 5 ด้าน ให้เจ้าหน้าที่ในหน่วยงานรับทราบเพื่อให้เกิดความตระหนักและ ให้ความสำคัญถึงการปฏิบัติที่มีคุณธรรมและความโปร่งใส

จึงประกาศให้ทราบโดยทั่วกัน

ประกาศ ณ วันที่ 23 เดือน มกราคม พ.ศ.25๖๐

วิรัต แซ่ตัน

(นายวิรัต แซ่ตัน)

นายกองค์การบริหารส่วนตำบลตาเนาะแมเราะ